Ikt. szám: 34000/7911-2/2020.

**ADATKEZELÉSI TÁJÉKOZTATÓ**

**a Nemzeti Közszolgálati Egyetem Jó tanulója, jó sportolója díjra pályázók részére**

**1. Adatkezelő megnevezése**

Nemzeti Közszolgálati Egyetem

cím: 1083 Budapest, Ludovika tér 2.

telefonszám: +36 1 432 9000,

e-mail cím: [nke@uni-nke.hu](mailto:nke@uni-nke.hu);

honlap elérhetősége: <https://www.uni-nke.hu/>.

Képviseli Dr. Koltay András rektor

**2. Az adatvédelmi tisztviselő neve és elérhetősége**

Az Egyetem adatvédelmi tisztviselője:

Dr. Téglásiné Dr. Kovács Júlia, egyetemi adjunktus

Közvetlen elérhetőségei: [adatvedelem@uni-nke.hu](mailto:adatvedelem@uni-nke.hu)

Telefonszáma: +36 30 3690834

**3. Tájékoztató a jó tanuló, jó sportoló díj (a továbbiakban: Díj) benyújtott pályázatok elbírálásával kapcsolatosan érintettek részére, abban az esetben, amikor közvetlenül az érintett adja meg a személyes adatokat (GDPR 13. cikk szerinti tartalom)**

|  |  |  |  |
| --- | --- | --- | --- |
| **Érintettek kategóriái** | **Adatkezelés célja** | **Jogalap** | **Az adatszolgáltatás elmaradásának következménye** |
| Azok a természetes személyek, akik a jó tanuló, jó sportoló díjra pályázati anyagot nyújtanak be (a továbbiakban: Pályázók) | Tehetséggondozás, jobb tanulmányi- és sporttevékenységre ösztönzés céljából Díj kiosztása a Pályázók részére | GDPR 6. cikk (1) bek. e) pontja alapján az Adatkezelő alaptevékenységét látja el | A pályázati eljárás során hiánypótlásra nincs lehetőség, a hiányosan benyújtott pályázati anyag nem kerül elbírálásra. |

**4. Az adatkezelés a pályázati eljárásban résztvevő harmadik személyek személyes adatainak kezelésével kapcsolatosan, abban az esetben, amikor közvetetten jut az Egyetem tudomására az érintett személyes adata (GDPR 14. cikk szerinti tartalom)**

|  |  |  |
| --- | --- | --- |
| **Érintett** | **Adatkezelés célja** | **Jogalap** |
| Azok a természetes vagy jogi személyek, vagy jogi személyiséggel nem rendelkező szervezetek, akik a Pályázó részére a sikeres pályázás elősegítése érdekében ajánlást adnak | A Pályázó sport, tudományos, egyéb tevékenységének igazolása | GDPR 6. cikk (1) bek. e) pontja alapján az Adatkezelő alaptevékenységének ellátása |
| Azok a természetes vagy jogi személyek, vagy jogi személyiséggel nem rendelkező szervezetek, akik a Pályázó részére a sikeres pályázás elősegítése érdekében ajánlást adnak, **és ezzel az ajánlással különleges adatok kategóriájába tartozó információ jut az Adatkezelő tudomására** | A Pályázó kiemelkedő sporttevékenységének igazolása | GDPR 9. cikk (2) bek. a) pontja alapján az ajánlást adó személy hozzájárulása alapján |

**Kezelt adatok köre:** ajánló szervezet neve, ajánló természetes személy neve, elérhetőség (csak szervezet esetén), titulus, különleges adatnak minősül mindazon információ, amelyről szenzitív adatra lehet következtetni.

A harmadik személyek személyes adatait a Pályázó adja meg az Adatkezelő részére.

**5. A személyes adatok címzettjei, illetve a címzettek kategóriái**

**Egyetemen belül:**

A pályázó személyes adatait az Egyetem azon munkatársai, ismerhetik meg, akiknek feladata az adott jogosultság megítélése, vagy az azzal összefüggő döntés-előkészítő tevékenység ellátása.

**Adatfeldolgozó:**

SDA Informatika Zrt. (székhely: 1116 Budapest, Hauszmann Alajos u. 3/b., email: info@sdainformatika.hu, honlap: [www.sdainformatika.hu](http://www.sdainformatika.hu)).

**Adattovábbítása:**

Nem kerül sor adattovábbításra.

**6. Az adatkezelés időtartama**

Nyertes pályázat esetén: 3 év.

Azok a pályázatok, amelyek alapján a Pályázó nem részesül ösztöndíjban: a pályázat elbírálási folyamat végeztével.

**7. Az adatok védelme**

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal. Az Egyetem Informatikai Biztonsági Szabályzattal is rendelkezik.

**8. Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

**9. Harmadik országba, illetve nemzetközi szervezet részére történő adattovábbítás**

Nem történik.

**10. Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet az 1. és 2. pontban meghatározott elérhetőségeken bármikor megtehet.

Az érintett kérelmezheti a rá vonatkozó

* *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
* *személyes adatokhoz való helyesbítést* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
* *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető) (GDPR 17. cikk),
* személyes adatok kezelésének *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
* személyes adatok *adathordozhatósághoz való jogát* érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
* tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c., tel.: 06-1-391-1400, honlap URL címe: http://naih.hu, elektronikus levelezési cím: ugyfelszolgalat@naih.hu ) is fordulhat.

Kelt: 2020. 06. 10.